№ 01-1-21/6355-вн от 08.12.2021

|  |  |  |  |
| --- | --- | --- | --- |
| |  | | --- | | **Қазақстан Республикасы** |   **денсаулық сақтау министрлігі**  **БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство**  **здравоохранения**  **Республики Казахстан**  **ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

**ҚАУЛЫСЫ ПОСТАНОВЛЕНИЕ**

**2021 жылғы 07 желтоқсандағы № 52 07 декабря 2021 года № 52**

**Нұр-Сұлтан қаласы город Нур-Султан**

**«Қазақстан Республикасының**

**халқы арасында коронавирустық**

**инфекция ауруының алдын алу**

**жөніндегі шараларды одан әрі**

**жүргізу туралы» Қазақстан Республикасының**

**Бас мемлекеттік санитариялық дәрігерінің**

**2021 жылғы 20 қазандағы № 46 қаулысына**

**өзгерістер мен толықтырулар енгізу туралы**

Қазақстан Республикасының халқы арасында COVID-19 коронавирустық инфекцияның (бұдан әрі – КВИ) таралуының алдын алу мақсатында **ҚАУЛЫ ЕТЕМІН:**

1. «Қазақстан Республикасының халқы арасында коронавирустық инфекция ауруының алдын алу жөніндегі шараларды одан әрі жүргізу туралы» Қазақстан Республикасы Бас мемлекеттік санитариялық дәрігерінің 2021 жылғы 20 қазандағы № 46 қаулысына (бұдан әрі – БМСД-ның № 46 қаулысы) мынадай өзгерістер мен толықтырулар енгізілсін:

1. БМСД-ның № 46 қаулысымен бекітілен «Қазақстан Республикасында халықты коронавирустық инфекцияға қарсы вакцинациялауды «Комирнати» (Пфайзер, АҚШ) мРНҚ-вакцинасымен жүргізу» туралы әдістемелік ұсынымдардың (бұдан әрі – Әдістемелік ұсынымдар) 6-тармағы мынадай редакцияда жазылсын:

«6. КВИ-ге қарсы вакцинациялауға мына тұлғалар жатады:

1) 12 жастан 18 жасқа дейінгі жасөспірімдер;

2) жүкті әйелдер – жүктіліктің 16 аптасынан бастап 37 аптасына дейін;

3) лактация кезеңіндегі әйелдер – босанғаннан кейінгі кезең аяқталғаннан кейін (42 күннен кейін) бала 2 жасқа толғанға дейін.

Бұл ретте, 12 жастан 18 жасқа дейінгі шетелдік жасөспірімдер, оның ішінде ҚР аумағында үздіксіз 3 және одан да көп ай оқитын және тұратын студенттер де КВИ-ге қарсы вакцинациялауға жатады.»;

2) Әдістемелік ұсынымдардың 20-тармағы мынадай редакцияда жазылсын:

«20. Егу пункті жасөспірімдердің шоғырлануын болдырмайтын егілетін адамдардың тұрақты бір жақты ағымын қамтамасыз ете отырып ұйымдастырылады.»;

3) Әдістемелік ұсынымдардың 26-тармағының 1) тармақшасы мынадай редакцияда жазылсын:

«1) егу кабинетінде егілетін адамдардың және медициналық бақылаудағы адамдардың жиналуына жол бермеу;»;

4) Әдістемелік ұсынымдардың 26-тармағының 2) тармақшасы мынадай редакцияда жазылсын:

«2) бір мезгілде вакцинациялауға 3 адамнан асырмай шақыра отырып, егу кабинетінің алдында халықтың көп жиналуын болдырмай жеке вакцинация жүргізуді ұйымдастыру;»;

5) Әдістемелік ұсынымдардың 28-тармағының 5) тармақшасы мынадай редакцияда жазылсын:

«5) жалпы қарсы көрсетілімдерден басқа, жүкті әйелдерге аллергиялық реакциялар, жедел қызба жағдайлары кезінде, сондай-ақ жүктіліктің ауыр асқынулары – эклампсия, қан кету және басқа да жағдайлар кезінде вакцинация жүргізілмейді;»;

6) Әдістемелік ұсынымдардың 28-тармағы мынадай мазмұндағы 7) тармақшамен толықтырылсын:

«7) егер жүкті әйел жүктіліктің 35-37 аптасында КВИ-ге қарсы вакцинацияның бірінші дозасын алса, онда вакцинаның екінші дозасы босанғаннан кейін 42 күннен кейін енгізіледі. Екі егудің арасындағы ұсынылатын аралық 12 аптадан аспайды.»;

7) Әдістемелік ұсынымдардың 67-тармағы мынадай редакцияда жазылсын:

«67. Егер екі дозада абайсызда КВИ-ге қарсы вакциналардың әртүрлі типтері енгізілсе, онда пайдаланылған вакциналардың кез келгеніне қосымша дозаларды енгізу ұсынылмайды.»;

8) Әдістемелік ұсынымдардың 85-тармағынан кейін мынадай мазмұндағы 85-1-тармақпен толықтырылсын:

«85-1. «Комирнати» вакцинасын (Пфайзер, АҚШ) қолдана отырып, КВИ-ге қарсы вакцинацияны және ревакцинацияны алу туралы деректер КВИ-ге қарсы вакцинаның барлық алынған дозаларын рет-ретімен (егу жүргізілген күн, вакцинаның атауы, сериясы, өндіруші ел, доза) көрсете отырып, «Вакцинация» Модулінің ақпараттық жүйесінде көрсетіледі.».

2. Қазақстан Республикасы Денсаулық сақтау министрлігінің Республикалық электрондық денсаулық сақтау орталығы КВИ-ге қарсы вакцинацияланған және ақылы негізде КВИ-ге қарсы ревакцинация алған адамдар бойынша есеп беру нысандарын жеке жүктеп алу мүмкіндігін қамтамасыз етсін.

3. Осы қаулының орындалуын бақылауды өзіме қалдырамын.

4. Осы қаулы қол қойылған күннен бастап қолданысқа енгізіледі.

**Қазақстан Республикасының**

**Бас мемлекеттік санитариялық дәрігері Е. Қиясов**

**Согласовано**

08.12.2021 09:16 Тилесова Айгуль Шарапатовна

08.12.2021 09:18 Есмагамбетова Айжан Серикбаевна

08.12.2021 09:18 Азимбаева Нуршай Юсунтаевна

08.12.2021 09:18 Ахметова Зауре Далеловна

08.12.2021 09:50 Есенбаев Бейбут Салымович

**Подписано**

08.12.2021 11:39 Киясов Ерлан Ансаганович